Tampereen Onkiniemen alueelle ei löytynyt sopivaa ostajaa.

Kaupungin tavoitteena oli säilyttää alueella käsityöläisten ja taiteilijoiden tilat ja lisätä kaupungin omia kulttuuritiloja sekä asuntorakentamista ja liiketiloja. Ainoa ostoehdotus poikkesi liikaa vaatimuksista.

Kilpailukykyjohtaja Anna-Kaisa Heinänmäen mukaan yksi haaste voi olla vaatimus pienistä vuokrista luovien allojen yrittäjille.

– Kaupunki määritteli, että pitää olla matalan vuokratason tiloja. Kyseessä on potentiaalinen ja kiinnostava rakennuskohde, mutta siellä on myös paljon korjausvelkaa, sanoo Heinämäki.

Kaupungilla ei ole Heinämäen mukaan rahaa korjata alueen rakennuksia.

Nykyisten vuokralaisten sopimukset jatkuvat toistaiseksi syntyy kauppoja tai ei. Reunaehtoja sorvaamassa ollut Onkiniemen kulttuuritehdas ry olisi valmis kehittämään aluetta kaupungin kanssa.

Jo ennen suuria rakennusprojekteja pitäisi panostaa alueeseen.

– Siitä olisi kaikkein isoin apu, jos saisimme kehittää ja laajentaa kulttuurihommaa täällä. Kun saisimme vuokralaisia tiloihin tässä välissäkin. Ei tehtäisi tappiota kaupungille ja kulttuuritoimijat saisivat mahdollisuuden luoda kulttuuria. Esiintymispaikkoja kaupunki rakentaa kyllä, sanoo yhdistyksen puheenjohtaja Kalle Kulmala.

Lue lisää:

Tampereella on kova pula kulttuuritiloista, mutta kaupunki on pitänyt osaa Onkiniemestä tyhjillään – nyt vuokrausta luvataan terhentää

Särkänniemen alueen suunnittelu etenee: Sara Hildénin museolle tilaa, Onkiniemi myyntiin ja palloiluhalli yläparkkipaikalle

Tampere häätää kaikki vuokralaiset Onkiniemestä – asbestilähteitä useita: "Meiltä on vedetty matto jalkojen alta"